ሞሪንጋ ምንጪ ስእሊ, Stacy Michelson/BBC መግለጺ ስእሊ, ድርቂ ክጻወር ዝኽእል ሞሪንጋ እቲ "ተኣምራዊ ተኽሊ" ብዝብል ዝፍለጥ ሞሪንጋ ብቅልጡፍ ዝዓብይን ድርቂ ዝጻወርን ኮይኑ፡ ዝተፈላለዩ ክፋላት እቲ ተኽሊ ድማ ንመድሃኒት የገልግል። ብቪታሚናት ኤ፡ ሲ፡ ከምኡውን ካልሽየምን ፖታሽየምን ሃብታም ዝኾነ ቆጽሊ ሞሪንጋ፡ ኣብ ዓመት ሸውዓተ ግዜ ምእካብ ይካኣል። እቲ ቆጽሊ ዝተፈላለዩ ናይ ስጋ ትሕዝቶ ዘለዎም መግብታት ንምስራሕ የገልግል። ፍሪኡ'ውን ኣብ ምስራሕ መረቕ ምስ እንጥቀመሉ፡ ንጥዕናና ዘድሊ ኮሌስትሮል ኣብ ኣካላትና ክፍጠር ይገብር። ቆጽሊ ሞሪንጋ ተጣሒኑ ምስ ዝዳሎ፡ ንጸብሒ፡ ንጽምዋቕ፡ ንመረቕን ንሻሂን የገልግል። ዋካሜ (ጻህያይ ባሕሪ) ምንጪ ስእሊ, Stacy Michelson/BBC መግለጺ ስእሊ, ዋካሜ ምሉእ ዓመት ክፈሪ ይኽእል ጃፓናውያን ዋካሜ ንዝተብሃለ ናይ ባሕሪ ጻህያይ እናፍረዩ፡ ንዘመናት ንመግቢ ክጥቀምሉ ጸኒሖም ኣለው። ብዘይካ'ዚ ነዚ ተኽሊ ንግብርን ንህያብን የበርክትዎ ነይሮም። እዚ ጻህያይ፡ ኣብዚ እዋን ኣብ ባሕሪ ፈረንሳ፡ ኒውዚላንድ፡ ኣርጀንቲና፡ ዝፈሪ ኮይኑ፡ ብዘይ ዝኾነ ድዂዒን ጸረ ባልዕን ምሉእ ዓመት ፍርያት ይህብ። እቲ ብጸሓይ ዝነቐጸ ዋካሜ፡ ንመግብና ጣዕሚ ጨው ዝህብ ኮይኑ፡ ንጥዕና ኣገደስቲ ዝኾነ ትሕዝቶታት ይርከቦ። ካብ ጻህያይ ባሕሪ፡ እቲ ልስሉስን ቡናዊ ሕብሪ ዘለዎን ዋካሜ፡ ጸቕጢ ደም ኣብ ምጉዳል፡ ምርጋእ ደም ኣብ ምክልኻልን ካልእ ጥዕናዊ ጥቕምታትን ከም ዘለዎ ተረጋጊጹ ኣሎ። እዚ ጻህያይ ባሕሪ ኣዮዲንን ኦሜጋ 3 ናይ ዝተብሃሉ ትሕዝቶታት ቀንዲ ምንጪ ኮይኑ፡ ብፍላይ ነቶም ካብ እንስሳታት ዝርከብ ፍርያት ዘይምገቡ ሰባት ዝያዳ ጠቓሚ እዩ። ፎንዮ ምንጪ ስእሊ, Stacy Michelson/BBC መግለጺ ስእሊ, ፎንዮ ኣባላት ናይቲ ኣብ ማሊ ዝርከብ ማሕበረሰብ ባምባራ ከም ዝብልዎ፡ ነዚ ምቁር መግቢ ምድላው ቀሊል ብምዃኑ፡ ነቲ ከሻኒ ከም ዘየሕፍሮ ይገልጹ። ፎንዮ፡ ቅድሚ 5 ሽሕ ዓመታት ኣብ ግብጺ ይፈሪ ምንባሩ ዝግለጽ ኮይኑ፡ ድርቂ ዝጻውሩ ጸሊምን ጻዕዳን ዓይነታት ይርከብዎ። እዚ ዘርኢ ጥረምረ ኣብ ምዕራብ ኣፍሪቃ ከባብታት ሳሕል ኣብ 60 ክሳብ 70 መዓልትታት ይበቁል። ፍረ ፎንዮ ክንዲ ሑጻ ዝምዕባዩ ኮይኑ፡ ንመግቢ ቅድሚ ምውዓሉ እቲ ቅራፉ ክእለይ ኣለዎ። እዚ ድማ ብኢድ ዝግበር ኮይኑ፡ ኣብ ሴኔጋል ዝተተኽለ ሓድሽ ትካል ነዚ ካብ 'ግሉተን' ነጻ ዝኾነ ፍርያት ናብ ዕዳጋታት ዓለም ከቕርብ ኣንቂዱ ኣሎ። ፎንዮ ብኣይረን፡ ዚንክን ማግኒዥየምን ሃብታም ኮይኑ ከም ሩዝ ክብላዕ ይኽእል። ካብዚ ፍረ ቢራ ክጽሞቕ ከም ዝከኣል ይግለጽ። በለስ ኖፐልስ ምንጪ ስእሊ, Stacy Michelson/BBC መግለጺ ስእሊ, ንሕሙማን ሽኮር ጠቓሚ እዩ ኣብ ሜክሲካውያን ልሙድ ዝኾነ መግቢ በለስ፡ ዝተፈላለየ ክፋላቱ ብዝተፈላለየ መገዲ ተዳልዩ ንመግቢ ይውዕል። እዚ ዓይነት በለስ፡ ኣብ ማእከላይን ደቡብን ኣሜሪካ፡ ኣውስትራልያ ከምኡውን ኤውሮጳ ብቐሊሉ ይበቁል። ገለ ገለ መጽናዕትታት ከም ዘመልክትዎ ካብዚ ተኽሊ ዝርከብ ጽሕጊ፡ ኣብ ኣካላትና ንዝተዋህለለ ስብሒ ንምጉዳል ይጠቅም። ብዘይካ'ዚ፡ ዓይነት ክልተ ሕማም ሽኮር ዘለዎም ሰባት፡ ኣብ ኣካላቶም ዝርከብ መጠን ሽኮር ንምጉዳል ከም ዝጠቅም ይንገረሉ። ኣብ ገለ ሰባት፡ ነዚ ዓይነት በለስ ንፈለማ እዋን ክምገብዎ ከለው፡ ውጽኣት፡ ምዕውልዋልን መንፋሕቲ ናይ ከብድን ከጋጥም ይኽእል። ባምባራ ምንጪ ስእሊ, Stacy Michelson/BBC መግለጺ ስእሊ, ባምባራ ቀንዲ ምንጪ ፕሮቲን እዩ ባምባራ ብዙሕ ቅብኣት ዘይብሉ ዓይነት ጥረ ኮይኑ፡ ምቁር ፉል ይጥዕም። ፍረ ባምባራ ልሙዕ ኣብ ዘይኮነ መሬት ዝቦቅል ኮይኑ፡ ነቲ ዝዓቖሮ ናይትሮጅን ናብቲ ሓመድ ብምፍናው፡ ነቲ ሓመድ ልሙዕ ናይ ምግባር ሓይሊ ኣለዎ። በዚ ምኽንያት ኣተኩሮ ናይ'ቶም ዘላቒ ኣብ ዝኾነ ናይ መግቢ ውሕስነት ዝሰርሑ ሰባት ክስሕብ ክኢሉ ኣሎ። እቲ ብባህላዊ ኣገባብ ኣብ ኣፍሪቃ ዝፈሪ ባምባራ፡ ኣብ ደቡባዊ ታይላንድን ማሌዥያን ይበቑል። ብምጥጣቕ፡ ብምቁላው፡ ብምጥባስን ኣብ ሕብስቲ ብምእታውን ንመግቢ ይቐርብ። ኣብ ምብራቕ ኣፍሪቃ'ውን መረቕ ንምድላው ዝዝውተር ባምባራ፡ ዝተማልአ መግቢ" ብዝብል ይፍለጥ። ባምባራ፡ ኣትኽልቲ ጥራይ ንዝምገቡን እኹል ዝኾነ ፍርያት እንስሳታት ንዘይወስዱን ሰባት፡ ምንጪ ፕሮቲን ብምዃኑ ኣገዳሲ እዩ። ኣብዚ እዋን ዘጋጥም ዘሎ ኣቕርቦት መግቢ፡ ንመጻኢ ዝህውና መግብታት ብቐሊሉ ዝፈርዩን ሃብታማትን ክኾኑ ከም ዘለዎም እቲ መጽናዕቲ ይመክር። ተዛማዲ ትሕዝቶ ቁርስ የቀኑ እጅግ አስፈላጊ ምግብ ነውን?17 ታሕሳስ 2018 የአለም የምግብ ቀን: አስገራሚ የአለማችን ምግቦች16 ጥቅምቲ 2018 የምግብ ብክነትን ለማስቀረት መተግበሪያ በናይጄሪያ18 መስከረም 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
